label_title: Slaget om Wuhan
label_desc: Slaget om Wuhan (kin. 武汉会战 武漢會戰 "Wǔhàn Huìzhàn"), blandt kinesere populært kaldet Forsvaret af Wuhan (kin. 武汉保卫战 武漢保衛戰 "Wǔhàn Baǒwèizhàn"), og blandt japanere som Erobringen af Wuhan (jap. 武漢攻略戦 "Bukan koryakūsen"), var et stort slag i den 2. kinesisk-japanske krig. Over 1 mio. kinesiske tropper var samlet med Chiang Kai-shek selv som leder for at forsvare Wuhan mod den japanske hær under ledelse af Yasuji Okamura. Kampene foregik både på den nordlige og den sydlige bred af Yangtzefloden samt spredt over en stor del af Anhui, Henan, Jiangxi og Hubei provinserne. Det varede i 4½ måned og var det længste, største og et af de mest betydningsfulde slag i hele den 2. kinesisk-japanske krig.